32 - 32. dommedag
1. gud har fastsat en dag, da han vil dømme verden i retfærdighed ved jesus kristus, 1 som faderen har overdraget al magt og dom. på den dag skal ikke alene de faldne engle dømmes, 2 men også alle mennesker, der har levet på jorden. de skal stå frem for kristi domstol for at aflægge regnskab for deres tanker, ord og gerninger, og for at modtage domsafsigelse for hvad de har gjort, mens de var i legemet, det være sig godt eller ondt. 3

2. formålet med guds fastsættelse af dommedag er åbenlyst at vise herligheden ved hans barmhjertighed i de udvalgtes evige frelse og også hans retfærdighed i de fortabtes evig fordømmelse, som er onde og ulydige. 4 da skal de retfærdige gå ind til evigt liv og modtage den fuldkomne glæde og herlighed med evig belønning for herrens ansigt. 5 men de onde, der ikke kender gud og ikke adlyder jesu kristi evangelium, skal kastes ud i evig pine og straffes med evig undergang fjernt fra herrens ansigt og fra hans herlighed og magt. 6

3. kristus vil, at vi skal være fuldt overbeviste om, at der kommer en dommedag, både for at holde mennesker fra synd 7 og for at give de gudfrygtige større trøst i deres modgang. 8ligeledes vil han, at datoen for den dag bliver holdt skjult for mennesker, så de må frasige sig al kødelig sikkerhed og altid være overvågne, fordi de ikke ved i hvilken time, herren kommer. 9 desuden vil han, at mennesker skal blive berørt, så de altid siger: “kom, herre jesus!” 10 amen.



 


 apg 17,31; johs 5,22 & 27.
 1 kor 6,3; jud 6.
 2 kor 5,10; præd 12,14; matt 12,36; rom 14,10-12; matt 25,32-46.
 rom 9,22-23.
 matt 25,21 & 34; 2 tim 4,8.
 matt 25,46; mark 9,48; 2 thess 1,7-10.
 2 kor 5,10-11.
 2 thess 1,5-7.
 mark 13,35-37; luk 12,35-40.
 åb 22,20.